Δύο συνεδριάσεις αύριο για το δημοτικό συμβούλιο Θεσσαλονίκης

Δύο συνεδριάσεις του Δημοτικού Συμβουλίου Θεσσαλονίκης θα πραγματοποιηθούν την Πέμπτη 26 Σεπτεμβρίου 2019, στο Δημαρχείο (Βασ. Γεωργίου Α΄, 1, 1ος όροφος). Συγκεκριμένα:

– Στις 18.00, θα αρχίσει η 25η ειδική συνεδρίαση με μοναδικό θέμα στην Ημερήσια Διάταξη:

Έγκριση του Απολογισμού, του Ισολογισμού και των Αποτελεσμάτων Χρήσης της ταμειακής διαχείρισης του Δήμου Θεσσαλονίκης για το οικονομικό έτος 2018

– Στις 20.00, θα πραγματοποιηθεί η 26η τακτική συνεδρίαση, με 37 θέματα στην Ημερήσια Διάταξη. Μεταξύ των θεμάτων που θα συζητηθούν είναι:

Τροποποίηση Τεχνικού Προγράμματος 2019 λόγω ένταξης της πράξης «Ανέγερση 3θέσιου νηπιαγωγείου στην οδό Λαχανά 13», στο πρόγραμμα Φιλόδημος Ι

Τροποποίηση Τεχνικού Προγράμματος 2019 λόγω ένταξης της πράξης «Ενεργειακή Αναβάθμιση και Παραγωγή Ενέργειας από ανανεώσιμες πηγές ενέργειας στο σχολικό συγκρότημα επί της οδού Κλεάνθους 30», στο Επιχειρησιακό Πρόγραμμα «Κεντρική Μακεδονία 2014-2020»

Ορισμός Διοικητικού Συμβουλίου του Ν.Π.Δ.Δ. «Κέντρο Πολιτισμού Θεσσαλονίκης»

Εκλογή Διοικητικού Συμβουλίου του Δημοτικού Βρεφοκομείου Θεσσαλονίκης «Ο Άγιος Στυλιανός»

Ορισμός Διοικητικού Συμβουλίου του Ν.Π.Δ.Δ. «Κέντρο Ανοικτής Προστασίας Ηλικιωμένων» (ΚΑΠΗ) Δήμου Θεσσαλονίκης

Σύσταση Επιτροπής Διαχείρισης Κοινωνικού Παντοπωλείου Δήμου Θεσσαλονίκης

Σύσταση Επιτροπής Κοινωνικής Πολιτικής και Οικονομικών Ενισχύσεων

Σύσταση Δημοτικής Επιτροπής Ισότητας

Σύσταση νέας Επιτροπής Δημοτικού Συμβουλίου με τίτλο «Επιτροπή Δράσης κατά των Διακρίσεων και του Κοινωνικού Αποκλεισμού»