Σήμερα η πρώτη συνεδρίαση του δημοτικού συμβουλίου, μετά την απόφαση Μπουτάρη

Με 77 θέματα στην Ημερήσια Διάταξη πραγματοποιείται σήμερα το απόγευμα η 28η τακτική συνεδρίαση του Δημοτικού Συμβουλίου Θεσσαλονίκης.

Μεταξύ των θεμάτων που θα συζητηθούν είναι:

Έγκριση Τεχνικού Προγράμματος του Δήμου Θεσσαλονίκης για το 2019
Καθορισμός τελών και δικαιωμάτων των Κοιμητηρίων ευθύνης του Δήμου Θεσσαλονίκης για το έτος 2019
Καθορισμός των τελών υπαίθριου εμπορίου και του τρόπου είσπραξής τους
Συμμετοχή της Μητροπολιτικής Αναπτυξιακής Θεσσαλονίκης Α.Ε. στο εταιρικό σχήμα του προγράμματος REACT από 1/1/2019
Υποβολή πρότασης για το Επιχειρησιακό Πρόγραμμα της Περιφέρειας Κεντρικής Μακεδονίας «Υποδομές Μεταφορών, Περιβάλλον και Αειφόρος Ανάπτυξη» με τίτλο «Δημιουργία Πράσινων Σημείων και δικτύωσή τους»
Καθορισμός διαστάσεων κουβουκλίου και μέγιστου εξοπλισμού υφιστάμενων περιπτέρων για τον Δήμο Θεσσαλονίκης
Έγκριση χορήγησης δωρεάν αναπηρικών αμαξιδίων, η προμήθεια των οποίων έγινε μέσω της υλοποίησης της δράσης «Keep on Moving».
Συνδιοργάνωση επετειακής εκδήλωσης για τη συμπλήρωση 110 ετών από τη ίδρυση του ιστορικού συλλόγου «ΗΡΑΚΛΗΣ ΘΕΣΣΑΛΟΝΙΚΗΣ»
Εθιμοτυπική τιμητική εκδήλωση στους διατελέσαντες προέδρους της 4ης Δημοτικής Κοινότητας
Έγκριση κυκλοφοριακής ρύθμισης στην οδό Θεοτοκοπούλου, στο οικοδομικό τετράγωνο μεταξύ των πεζοδρόμων Χρυσοστόμου και Κρίσπου στην Άνω Πόλη, για τη διαμόρφωση του περιβάλλοντα χώρου του Βυζαντινού Λουτρού